Fót Város Önkormányzata Képviselő-testületének .../.... (...) önkormányzati rendelete
a városi piac létesítéséről és üzemeltetéséről szóló 4/2018. (II. 1.) önkormányzati rendelet hatályon kívül való helyezéséről
Fót Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint a jogalkotásról szóló 2010. évi CXXX. törvény 22. § (1) bekezdés d) pontjában és (2) bekezdésében kapott felhatalmazás alapján eljárva a következőket rendeli el:
1. §
Hatályát veszti a városi piac létesítéséről és üzemeltetéséről szóló 4/2018 (II.1.) önkormányzati rendelet.
2. §
Az Önkormányzat vagyonáról és a vagyongazdálkodás szabályairól szóló 10/2023. (III. 31.) önkormányzati rendelet 1. § (4) bekezdése helyébe a következő rendelkezés lép:
„(4) A rendelet hatálya nem terjed ki az Önkormányzat tulajdonában lévő lakások és nem lakás céljára szolgáló helyiségek bérletére, elidegenítésére.”
3. §
Ez a rendelet a kihirdetését követő napon lép hatályba.

Általános indoklás
A városi piac létesítéséről és üzemeltetéséről szóló 4/2018. (II.1.) önkormányzati rendelet (a továbbiakban: R.) hatályon kívül helyezése a következő indokok alapján szükségszerű:
- az önkormányzatnak nincs törvényben ilyen irányú felhatalmazása rendelet alkotásra ;
- a R.-ben szabályozottak nem felelnek meg azon kritériumnak, hogy helyi társadalmi viszonyok rendeznének, ezért eredeti jogalkotói hatáskör sem áll fenn;
- az abban lévő szabályok tulajdonosi jogkörből fakadóan előírhatók. 
Részletes indoklás
1. § Hatályon kívül helyező rendelkezés.
2. § A R. hatályon kívül helyezésével a 10/2023. (III. 31.) önkormányzati rendelet 1. § (4) bekezdés b) pontja kiüresedik, ezért szükséges a jogszabályhely hatályon kívül helyezése.
3. § A rendelet hatályba léptetését szabályozó rendelkezés,

Fót Város Önkormányzata Képviselő-testületének a városi piac létesítéséről és üzemeltetéséről szóló 4/2018. (II. 1.) önkormányzati rendelet hatályon kívül való helyezéséről .../.... (...) önkormányzati rendelet megalkotásához

1. Társadalmi hatások

A Tervezet elfogadásának nincs társadalmi hatása.

2. Gazdasági, költségvetési hatások

A Tervezet elfogadásának nincs költségvetési hatása

3. Környezeti hatások
A Tervezet elfogadásának közvetlen környezeti hatása nincs. 
4. Egészségügyi hatások

A Tervezet elfogadásának nincs egészségügyi hatása

5. Adminisztratív terheket befolyásoló hatások

Önmagában a rendelet elfogadásával az adminisztratív terhek nem növekednek.

6. A jogszabály megalkotásának szükségessége, a jogalkotás elmaradásának várható következmények

Hatályban lévő 4/2018. (II.1.) önkormányzati rendelet nem felel Alaptörvény 32. cikk (2) bekezdésében foglalt előírásnak, így azt hatályon kívül szükséges helyezni.

7. A jogszabály alkalmazásához szükséges személyi, tárgyi, szervezeti és pénzügyi feltételek
A rendelet elfogadásához szükséges személyi, szervezeti, pénzügyi feltételek rendelkezésre állnak.

